Glitre Nett instruks for byggherreforskriften

**Informasjon om dokument og endringshistorikk:**

|  |  |  |  |  |
| --- | --- | --- | --- | --- |
| Prosess/delprosess eller kategori i KS/ NB | | HMS - byggherreforskriften | | |
| Revisjonsansvarlig | | Fagansvarlig HMS | Felles dokument i Sør og Øst | Felles |
| Godkjenningsansvar | | Adm. Direktør | Publiseres i Nettbiblioteket | ØST, ENTR, KONS |
| **Ver.** | **Dato** | **Utført av** | **Kort beskrivelse av endringen:** | |
| 1.0 | 01.09.2024 | Ruben Bøhn | Nytt felles dokument. Erstatter tidligere ListitemID: 1691 i Sør. | |

# Innholdsfortegnelse

[Innholdsfortegnelse 1](#_Toc175653616)

[1. Formål 2](#_Toc175653617)

[2. Målgruppe 2](#_Toc175653618)

[3. Forhold til forskrift og REN 2](#_Toc175653619)

[4. Definisjoner 2](#_Toc175653620)

[5. Beskrivelser 3](#_Toc175653621)

[5.1 5.1 Nettutbygging 3](#_Toc175653622)

[5.2 Nettmelding 4](#_Toc175653623)

[5.3 Drift og vedlikehold / Feilretting 4](#_Toc175653624)

[5.4 Byggherrens representant (BR) 4](#_Toc175653625)

[5.5 GN som utførende entreprenør og byggherre 5](#_Toc175653626)

[5.6 Ekstern byggherre 5](#_Toc175653627)

[5.7 SHA-koordinator 5](#_Toc175653628)

[5.7.1 SHA-koordinator prosjekterende (KP) 5](#_Toc175653629)

[5.7.2 SHA-koordinator utførende (KU) 5](#_Toc175653630)

[6. Risikovurderinger 5](#_Toc175653631)

[6.1.1 Generelle plikter 5](#_Toc175653632)

[6.2 Omfang i de ulike fasene 6](#_Toc175653633)

[6.2.1 Utredning/ initieringsfase 6](#_Toc175653634)

[6.2.2 Kontraheringsfasen 6](#_Toc175653635)

[6.2.3 Planfasen/ prosjekteringsfasen 6](#_Toc175653636)

[6.2.4 Utførelsesfasen 6](#_Toc175653637)

[7. REN 7](#_Toc175653638)

# Formål

Arbeidstakere ved Glitre Netts (GN) bygg- og anleggsarbeider skal sikres mot fare for liv og helse.

GN skal sørge for at bestemmelsene i Byggherreforskriften (BHF) etterfølges i alle prosjekter der GN står som byggherre (BH), og der hvor GN eller entreprenører på oppdrag for GN, arbeider hos andre byggherrer.

Uavhengig hvorvidt GN er å anse som byggherre eller ikke, skal fokus på sikkerhet, helse- og arbeidsmiljø alltid prioriteres

Instruksen skal sørge for etterlevelse av Forskrift om sikkerhet, helse og arbeidsmiljø på bygge- eller anleggsplasser.

# Målgruppe

Alle i GN som arbeider med oppgaver knyttet til bygge- og anleggsplasser

# Forhold til forskrift og REN

Dersom en oppdager avvik mellom Forskrift om sikkerhet, helse og arbeidsmiljø på bygge- eller anleggsplasser (byggherreforskriften) og GN kvalitetssystem er det forskriften som er gjeldende.

Glitre Nett anser enhver tid gjeldende REN blader som gyldig arbeidsmetode for å etterleve krav i forskrift. RENblad 1100 serien omhandler Byggherreforskriften.

# Definisjoner

| **Begrep** | **Definisjon** |
| --- | --- |
| Rettssubjekt | * En fysisk eller juridisk person (rettssubjekt). |
| Forbruker | * En fysisk person som ikke hovedsakelig handler som ledd i næringsvirksomhet. |
| Bygge- eller anleggsarbeid | * oppføring av bygg og alminnelig anleggsvirksomhet; * innrednings-, utsmyknings- og installasjonsarbeid, montering og demontering av prefabrikkerte elementer; * rivning, demontering, ombygging, istandsetting, sanering og vedlikehold; * graving, sprengning og annet grunnarbeid * annet arbeid som utføres i tilknytning til bygge- eller anleggsarbeid. |
| Byggherre (BH) | En fysisk eller juridisk person som initierer bygge- og anleggsarbeid.  Glitre Nett v/daglig leder er øverste myndighet i SHA-spørsmål, og vedtar SHA-visjon, målsetting og overordnede virkemidler. I SHA-plan er BH referert til med org.nr. BH er den som initierer et bygge- eller anleggsarbeid og har ansvaret for videre oppfølging av sikkerhet, helse og arbeidsmiljø i henhold til Byggherreforskriften, se BH kap. 2. |
| Byggherrens representant (BR) | Fysisk eller juridisk person som skal utføre konkrete plikter etter Byggherreforskriften på Byggherrens vegne, i henhold til avtale med Byggherren. Dersom intern ressurs er BR skal vedkommende ha skriftlig fullmakt til å inneha rollen. |
| Koordinator prosjektering (KP) | Koordinator som sørger for koordinering av prosjektering på vegne av Byggherren. Gjelder når det er flere virksomheter prosjekterer. Utpekes av BR. |
| Koordinator utførelse (KU) | Koordinator som sørger for koordinering av utførelse på vegne av Byggherren. Gjelder når det er flere virksomheter er på samme arbeidsplass. Utpekes av BR og har ansvar for å videreføre SHA-planen i byggefasen og se til at denne bringes til et operasjonelt nivå av de enkelte aktører. KU kan være ansatt hos byggherren eller leies inn, men KU kan ikke være ansatt hos en av de utførende entreprenørene. |
| Hovedbedrift (HB) | En virksomhet som har ansvaret for samordning av verne- og miljøarbeidet på bygge- eller anleggsplass i henhold til arbeidsmiljøloven § 2-2.  HMS- ansvarlig skal samordne vernearbeidet på byggeplassen i h.h.t. arbeidsmiljølovens § 2-2. HB skal utpeke et verneombud som har ansvar for å gjennomføre vernerunde for egne ansatte og egne operasjoner, og rapportere fra disse i samordningsmøtet. |
| SHA-plan\* | Beskriver hvordan byggherre skal ivareta arbeidstakernes sikkerhet, helse og arbeidsmiljø gjennom prosjektering og gjennomføring av bygge- og anleggsarbeider. |
| HMS-plan\* | HMS-planen til en virksomhet tilhører den enkelte virksomheten, og er spesifikk for de oppgaver og tjenester de utfører. Alle forhold som angår helse, miljø og sikkerhet for virksomheten, medregnes i dets HMS-system. |

\*[Arbeidstilsynet](http://www.arbeidstilsynet.no/fakta.html?tid=226894):

*Byggherreforskriften § 18 krever at en virksomhet som er inne på en bygge- eller anleggsplass, skal ta opp i sitt eget HMS-system de deler av SHA-planen som er relevant for virksomhetens arbeid. For hvert arbeidssted vil det dermed være en spesiell del i internkontrollen tilpasset dette stedets sikkerhetsutfordringer. Her er SHA og HMS koplet sammen.*

# Beskrivelser

## Nettutbygging

Alle Regionalnettprosjekter i GN er som hovedregel innenfor Byggherreforskriftens virkeområde.

Flere distribusjonsnettsprosjekter i GN er innenfor Byggherreforskriftens virkeområde. Se REN blad 1101 eksempler på arbeidsoppgaver innenfor og utenfor byggherreforskriften.

Det er Byggherren, ved prosjekteier i Glitre Nett, som utpeker BR.

Prosjektleder utpekes som Byggherrens representant (BR).

I planleggingsfasen av prosjektet sørger BR for at SHA koordinatorer (KU og KP) utpekes ved behov. Det er krav om KP ved flere prosjekterende, det er krav KU ved flere utførende virksomheter.

*Eksempelvis vil det i prosjekter med en entreprenør og en underentreprenør være krav om KU, da dette er forskjellige virksomheter.* Entreprenører kan ikke være KU, pga rollekonflikt som utførende virksomhet.

I Glitre Nett fins oversikt over hvem har fullmakt til å fungere som BR, KP og KU i fullmaktstruktur.

Det skal inngås skriftlig avtale[[1]](#footnote-2) med ekstern prosjektleder som skal være BR.

Det skal inngås skriftlig avtale[[2]](#footnote-3) med ekstern som skal være SHA koordinator (KU og KP)

I prosjekt hvor anleggsarbeider grenser til en annen byggherres anleggsarbeid, må grensesnitt avklares og beskrives i de respektive SHA planer.

## Nettmelding

Ved kundeinitierte oppdrag skal kunden være byggherre.

Når byggherre er privatperson, gjelder kun §10 i BHF om krav til forhåndsmelding. GN skal der det er behov for forhåndsmelding ivareta dette på vegne av kunde. (Ingen SHA utarbeides)

Ved profesjonell byggherre skal denne ivareta byggherre-ansvaret og stå for SHA-plan. Nettselskapet forholder seg til §17 i BHF som prosjekterende og kap.4 i BHF som utførende. Se kapitel 5.6 angående ekstern byggherre.

Ved oppdrag som initierer tilleggsarbeider, planlagt oppgradering eller henting av strøm på lang avstand fra bygge- og anleggsplass kan nettselskapet bli å betrakte som byggherre. Oppdraget defineres da som Nyanlegg/reinvestering/ombygging. Ved oppdrag innenfor BHF håndteres dette på samme måte som i kapittel 5.1

## Drift og vedlikehold / Feilretting

Tilnærmet samtlige oppgaver er utenfor BHF i henhold til REN-blad 1101. Oppgaver som går ut over enkelt oppdrag, som planlagt utskifting (reinvestering) av flere elementer defineres dette normalt innenfor kravet til BHF som eget prosjekt. Se REN-blad 1101.

*Eksempelvis trafoskift i nettstasjon er definert utenfor byggherreforskriften. I henhold til REN-blad 1101.*

**Ved oppdrag innenfor BHF håndteres dette på samme måte som i kapittel 5.1.**

## Byggherrens representant (BR)

Navngitt person som skal representere byggherren.

Ved ekstern BR bruker GN REN-blad 1102 for Avtale mellom Byggherre og Byggherrens representant.

Ved intern BR skal vedkommende ha fullmakt i henhold til. fullmaktstruktur kapittel 8.

Som BR skal man sikre at de plikter som er pålagt prosjekterende, KU, KP, utførende blir fulgt opp. Dette skal gjøres ved å sikre gode rapporteringsrutiner , møter med ulike aktørene og besøk på byggeplassen.

Videre skal BR sikre at det utføres risikovurdering i plan- og prosjekteringsfasen og SHA-plan utarbeides før oppstart/gjennomføring, i henhold til REN. BR skal også gjennom SHA-plan, sikre at det navngis og gjøres kjent hvem som ivaretar de ulike rollene i henhold til BHF.

## GN som utførende entreprenør og byggherre

Der hvor medarbeidere fra GN utfører entreprenør arbeid innenfor GNs prosjekt, vil GN være en av de utførende virksomheter, og skal koordineres av KU på samme måte som eksterne entreprenører.

## Ekstern byggherre

Der hvor medarbeidere fra GN utfører entreprenør arbeid innenfor annen byggherres prosjekt. Skal GN gjøre seg kjent med byggherrens SHA plan og hovedbedriftens HMS plan. Byggherrens KU, skal koordinere GNs utførelse.

Der GNs entreprenør utfører arbeid innenfor annen byggherres prosjekt, skal GNs entreprenør gjøre seg kjent med og implementeres i byggherrens SHA plan, og hovedbedriftens HMS plan. Byggherrens KU, skal koordinere GNs entreprenør.

## SHA-koordinator

### SHA-koordinator prosjekterende (KP)

Ved flere prosjekterende skal det utpekes en KP. Kompetansekrav skal være iht. REN-blad 1122.

Hvis eksterne aktører skal være KP må det skrives en skriftlig avtale, se REN-blad 1103 Avtale mellom byggherre og KP. Ved intern KP, skal vedkommende ha fullmakt iht. kapittel 8.

KP rapporterer til BR iht. REN blad 1121.

### SHA-koordinator utførende (KU)

Ved flere utførende virksomheter skal det utpekes en KU. Kompetansekrav skal være iht. REN-blad 1123.

Hvis eksterne aktører skal være KU må det skrives en skriftlig avtale, se REN-blad 1105 Avtale mellom byggherre og KU. Ved intern KU, skal vedkommende ha fullmakt iht. kapittel 8.

KU rapporterer til BR iht. til REN blad 1121.

# Risikovurderinger

### Generelle plikter

Ifølge Byggherreforskriften skal risikovurderingen foretas i alle fire fasene beskrevet her. Det skal rutinemessig under byggemøter følges opp endringer/ innspill fra oppdragstakere etter [BHF §18](https://lovdata.no/dokument/SF/forskrift/2009-08-03-1028/KAPITTEL_4#%C2%A718). Se også RENblad 1107 Sjekkliste for byggmøte

Alle arbeidsgivere på plassen skal være kjent med SHA-planen. Den enkelte arbeidsgiver plikter å informere innholdet videre til egne ansatte og SHA-planen skal i sin helhet være tilgjengelig for arbeidsgivere og arbeidstakere på arbeidsplassen. SHA er et arbeidsdokument. Ved endringer av betydning for sikkerhet, helse og arbeidsmiljø skal planen fortløpende oppdateres og distribueres iht. SHA-plan.

## Omfang i de ulike fasene

### Utredning/ initieringsfase

Reguleres av [BHF §5, 2. ledd, b)](https://lovdata.no/dokument/SF/forskrift/2009-08-03-1028/KAPITTEL_2#%C2%A75). Byggherre skal under utredning/ initiering kartlegge risikoforhold av betydning for arbeidene som skal utføres.

De som prosjekterer, må i størst mulig grad foreta arkitektoniske eller tekniske valg som ikke kan medføre fare for dem som skal jobbe på bygge- eller anleggsplassen. Der dette ikke er mulig, må den som prosjekterer, beskrive risikoforhold og eventuelt foreslå risikoreduserende tiltak. Beskrevne risikoforhold og foreslåtte tiltak må dokumenteres av den som prosjekterer.

### Kontraheringsfasen

Reguleres av [BHF §6](https://lovdata.no/dokument/SF/forskrift/2009-08-03-1028/KAPITTEL_2#%C2%A76). Risiko som er avdekket i kartleggingsfasen skal med i tilbudsgrunnlaget til prosjekterende/ entreprenørene.

### Planfasen/ prosjekteringsfasen

Før oppstart av arbeidet skal det utarbeides en skriftlig SHA-plan etter REN-blad 1114.

### Utførelsesfasen

Fortløpende krav til oppdatering av SHA-plan; tiltak, koordinering, internkontroll og dokumentasjon og påse-ansvar. Eksempelvis KU skal påse at hovedbedriften organiserer vernerunder, og skal delta som deltaker i vernerunden.

De utførende plikter å melde fra til KU ved endringer/ avvik i forhold til SHA-plan. Et eksempel kan være ved revisjon av tidspunkt og sted for utførelse av ulike arbeidsoperasjoner eller andre spesifikke tiltak som må endres eller flyttes.

KU skal varsle BR ved endringer/ avvik som kan ha betydning for arbeidstakernes sikkerhet, helse og arbeidsmiljø. BR skal sørge for at det gjennomføres nødvendig avviksbehandling der risiko og behovet for eventuelle tiltak blir vurdert. Ved endringer i fremdriftsplan skal det vurderes risiko i forhold til arbeidsoppgaver som skal utføres samtidig, etter hverandre og tidspress. Berørte arbeidsgivere og verneombud informeres om planlagte endringer og tiltak.

BR skal følge opp at koordinatoren oppfyller sine plikter. BR skal dokumentere oppfølgingen. (Kan dokumenters med referater fra byggemøter. Referatet må inneholde hvem/hvilke roller som var til stede)

Se REN-blad 1107 for sjekkliste til byggemøte. Frekvens for byggemøter må vurderes i hvert enkelt prosjekt. I RN anbefales hver 14. dag, på mindre prosjekter kan behovet være vesentlig sjeldnere.

KU rapporterer til BR gjennom REN-blad 1121

Registrering av uønskede hendelser/ forbedringsforslag (RUH/FF) meldes hit gjeldende RUH/FF system i GN.

# REN

|  |  |  |
| --- | --- | --- |
| **REN blad nr.** | **Tittel**  **Innhold** | **GN kommentar** |
| **1100** | **Veiledning til byggherreforskriften og SHA plan**  REN bladet gir veiledning for når byggherreforskriften gjelder for nettselskapets virksomhet, og retningslinjer for oppfølging av krav i forskriften. | Brukes av GN |
| **1101** | **Oversikt arbeidsoppgaver i forhold til byggherreforskriften**  REN bladet beskriver typiske arbeidsoppgaver som utføres av bransjen. Videre er det vurdert hvem som ansees som byggherre og om byggherreforskriften gjelder eller ikke for den enkelte arbeidsoppgave. | Brukes av GN som hjelpemiddel til å definere om oppdraget er innenfor eller utenfor byggherreforskriften. |
| **1102** | **Avtale mellom byggherre og byggherres representant**  Dette REN-bladet er mal for avtale mellom byggherre og byggherres representant. (Ansvar, fullmakt, plikter og oppgaver, kontroll- og rapporteringsrutiner reguleres av avtalen) | Denne avtalen brukes ved ekstern BR. |
| **1103** | **Avtale om koordinator i prosjekteringsfasen**  Byggherreforskriften setter krav til en skriftlig avtale mellom byggherre og koordinator prosjekterende.  Dette REN-bladet er mal for avtale mellom byggherre og koordinator prosjekterende (KP). (Ansvar, fullmakt, plikter og oppgaver, rapporteringsplikt reguleres av avtalen) | Denne avtalen brukes ved ekstern KP. Rollebeskrivelse for KP finnes i REN blad 1122. |
| **1105** | **Avtale om koordinator i utførelsesfasen**  Byggherreforskriften setter krav til en skriftlig avtale mellom byggherre og koordinator utførende.  Dette REN-bladet er mal for avtale mellom byggherre og koordinator utførende (KU). (Ansvar, fullmakt, plikter og oppgaver, rapporteringsrutiner reguleres av avtalen) | Denne avtalen brukes ved ekstern KU.  Rollebeskrivelse for KU finnes i REN blad 1123. |
| **1107** | **Byggherreforskriften- sjekkliste for byggemøte**  Avtaler som er inngått med koordinator (og entreprenører) fritar ikke byggherres representant eller byggherre plikten til selv å kontrollere at oppgavene med sikkerhet, helse og arbeidsmiljø blir forsvarlig ivaretatt.  Sjekklisten er ment som et hjelpemiddel i oppfølging av SHA for prosjektleder, byggeleder og/eller koordinator i utførelsesfasen. | GN bruker denne sjekklisten i utførelsesfasen i forbindelse med byggemøter og til SHA oppfølging. |
| **1110** | **Byggherreforskrift-oversiktsliste for arbeidssted (Excel)**  Byggherreforskriften krever at oversiktsliste skal være digital. Dette innebærer at det kan være en fil (Word, Excel) som holdes oppdatert, eller bruk av andre dataløsninger for registrering på arbeidssted. | Dette REN-bladet er et godkjent alternativ til ‘mannskapsregistreringsapp’ og ‘stemplingsur’. |
| **1111** | **Varslingsplan**  Dette er et eksempel på varslingsplan, for eksempel til oppslag på anleggs sted, med forslag til informasjon som er relevant å inkludere. | Denne varslingsplanen brukes i GN. |
| **1112** | **Sikkerhetsinformasjon ved fremmøte**  Skjemaet er ment som et eksempel på sikkerhetsinformasjon som gis ved fremmøte på ny bygg eller anleggsplass.  I skjemaet finnes også mal på liste – for å dokumentere at sikkerhetsinformasjon er gjennomgått. | Kan brukes ved behov, og større prosjekt. Det tillates at entreprenør bruker egne maler. |
| **1113** | **Avtale om samordning med hovedbedrift**  For å sikre at hovedbedrift blir valgt og at samordningsarbeidet kommer i gang ved oppstart, anbefales å skrive en egen avtale med hovedbedrift.  Avtalen er en skriftliggjøring av samordningsplikten etter arbeidsmiljølovens § 2-2 og er ikke ment å utvide eller innskrenke dette ansvaret. Avtalen er heller ikke ment å innskrenke BH sitt ansvar for SHA-arbeidet på bygge- eller anleggsplassen | Ikke krav til bruk av dette REN-bladet, men kan benyttes ved behov for skriftlig avtale. |
| **1114** | **Byggherreforskrift- Risikovurdering og SHA plan**  Dokumentet hjelper deg å gjennomføre en risikovurdering, lage SHA-plan og dokumentere andre lovpålagte krav som spesifisert i byggherreforskriften.For veiledning ved utfylling av skjema henvises det til REN-blad 1100 Veiledning SHA-plan | GN bruker dette REN- bladet.  Dette REN-bladet er Identisk med REN blad 1250. Forklaring fra REN:  1114 og 1250 ble slått sammen til Excel, men pga at det refereres til de to respektive REN-bladene ulike steder, så ble det valgt å beholde begge. |
| **1116** | **Byggherreforskrift-eksempel på organisasjonskart**  Organisasjonskart er et krav i SHA-planen som beskrevet i byggherreforskriften. Dette er en mal på hvordan et slikt organisasjonskart kan se ut. | GN bruker fortrinnsvis dette REN-bladet. |
| **1117** | **Byggherreforskrift-eksempel på informasjon og retningslinjer for SHA arbeidet**  REN-bladet gir et eksempel/forslag til vedlegg til SHA-plan i forbindelse med samordning, orientering og retningslinjer for arbeidsplass.  REN-bladet er utformet som et Word-dokument, for at det skal være enkelt å endre eller kopiere tekst over i f.eks. et nettselskaps dokumentmaler. | GN benytter dette REN- bladet, tilpasses det enkelte prosjekt. |
| **1119** | **Byggherreforskriften – vurdering av rollekonflikt**  REN-bladet beskriver hensyn som bør vurderes ved valg av byggherres representant, koordinator prosjekterende (KP) og koordinator utførende (KU) og er en mal for dokumentasjon av det lovpålagte kravet om vurdering av rollekonflikt. | GN benytter dette REN- bladet ved vurdering av rollekonflikt (ref. §13 i BHF) |
| **1120** | **Sjekkliste for HMS gjennomgang med underentreprenør**  REN-bladet er en sjekkliste med viktige punkt som bør gjennomgås med underleverandører for å sikre at bedriften er informert om gjeldene rutiner for det spesifikke prosjektet, samt kvalitetssikre underleverandørens interne rutiner | Hovedentreprenør er ansvarlig for sine underentreprenører,  Byggherre har ansvar for å påse at hovedentreprenøren følger opp underentreprenører.  GN stiller ikke krav til bruk av dette REN-bladet, men det kan benyttes. |
| **1121** | **Byggherreforskriften – rapportering til byggherre fra koordinator**  Mal for rapport til byggherre fra koordinator prosjekterende (KP).  Punkter for jevnlig rapportering fra koordinator (KP / KU) ovenfor byggherre eller byggherres representant.  Tilsvarende kan skjema benyttes for rapportering fra byggherres representant til byggherre vedrørende sikkerhet, helse og arbeidsmiljø. | GN bruker dette REN- bladet.  Både KU og KP kan bruke dette REN-bladet. |
| **1122** | **Byggherreforskriften- KP rollebeskrivelse**  REN-bladet beskriver ansvar og myndighet for utpekt person i nettselskapet som blir tildelt rollen som SHA-koordinator i prosjekterende fase (KP) i henhold til byggherreforskriften. Kravet til KP gjelder for prosjekter der det er flere enn 1 stk. virksomhet som skal delta i prosjekteringen. | GN bruker dette REN-bladet som et vedlegg til koordinator-avtalen ved ekstern koordinator. |
| **1123** | **Byggherreforskriften- KU rollebeskrivelse**  REN-bladet beskriver ansvar og myndighet for utpekt person i nettselskapet som blir tildelt rollen som SHA-koordinator i utførende fase (KU) i henhold til byggherreforskriften. Kravet om å ha KU gjelder for prosjekter der det er flere enn 1 stk. virksomhet som skal delta i utførende fase. | GN bruker dette REN-bladet som et vedlegg til koordinator-avtalen ved ekstern koordinator. |
| **1200** | **Vernerundeskjema**  Mal til skjema for gjennomføring av vernerunder. | Ikke krav til bruk av dette REN -bladet, men kan benyttes om hovedbedrift ønsker det. |
| **1201** | **Byggherreforskrift – endringsmelding SHA plan**  Skjema for endringsmelding for SHAplan. Brukes systematisk for å dokumentere, kommunisere og behandle endringer som påvirker sikkerhet, helse og arbeidsmiljø på bygge-eller anleggsplasser. | Skjemaet legger til rette for innmelding av endringsbehov av SHA plan.  REN-bladet kan benyttes dersom utførende ønsker det. |
| **1250** | **Byggherreforskriften -Risikovurdering og SHA plan**  Dokument med forslag til sjekkliste for risikovurdering på arbeidsutførelse i et prosjekt. RENblad 1251 er veiledning (foreløpig trukket tilbake i påvente av oppdateringer) for hvordan disse sjekkpunktene skal forestås og hvordan de skal fylles ut.  RENbladet hjelper deg å gjennomføre en risikovurdering, lage SHA-plan og dokumentere andre lovpålagte krav som spesifisert i byggherreforskriften. | GN bruker REN blad 1114.  Dette REN-bladet er Identisk med REN blad 1114. Forklaring fra REN:  1114 og 1250 ble slått sammen til Excel, men pga at det refereres til de to respektive REN-bladene ulike steder, så ble det valgt å beholde begge. |

1. REN Blad 1102 (BR) [↑](#footnote-ref-2)
2. REN blad 1103(KP), REN blad 1105(KU) [↑](#footnote-ref-3)